নোদাখালিতে এক ব্যক্তিকে ধারালো অস্ত্র দিয়ে কোপ, গ্রেফতার এক

ওয়েব ডেস্ক: এক ব্যক্তিকে ধারালো অস্ত্র দিয়ে কোপ। প্রতিবেশী যুবকের বিরুদ্ধে অভিযোগ। দক্ষিণ ২৪ পরগনা জেলার (South 24 Pargana) নোদাখালি থানার (Nodakhali PS) অন্তর্গত আলমপুর (Alampur) সরকারপাড়ার ঘটনা। ২৩ মার্চ সন্ধ্যায় ওই ঘটনা ঘটে। আহতের পরিবারের লোকের অভিযোগ, সন্ধ্যা সাড়ে ছটা নাগাদ বাড়ি থেকে বের হন নাজিম আলিমল্লিক। বাড়ির ঢিল ছড়া দূরত্বে অন্ধকারে জঙ্গল থেকে বেরিয়ে ধারালো অস্ত্র দিয়ে মাথায় আঘাত করা হয়। রক্তাক্ত অবস্থায় লুটিয়ে পড়েন নাজিম আলিমল্লিক। তারপর তাঁর শরীরের একাধিক জায়গায় ধারালো অস্ত্র দিয়ে আঘাত করা হয়। পরিবারের মুচিশা হাসপাতালে (Muschisha Hospital) নিয়ে যায়। প্রাথমিক চিকিৎসার পর অবস্থা আশঙ্কাজনক হওয়ায় কলকাতার হাসপাতালে স্থানান্তরিত করা হয়। খবর পেয়ে ঘটনাস্থলে পুলিশ। প্রতিবেশী যুবক শেখ মইদুলের বিরুদ্ধে অভিযোগ। ইতিমধ্যে গ্রেফতার করা হয়েছে শেখ মইদুলকে। অভিযুক্তের বিরুদ্ধে নোদাখালি থানার পুলিশ খুনের চেষ্টা সহ একাধিক ধারায় মামলা রুজু করে। ঘটনার পিছনে রয়েছে পুরনো শত্রুতা না কি অন্য কোনও কারণ তদন্তে পুলিশ।

আহতের দাদা মেঘরাজ আলিমল্লিক জানান, পারিবারিক বিবাদ হয়েছিল। প্রধানের কাছে মীমাংসা করা হয়। এরপর ৮০ হাজার টাকা দাবি করা হয়। সেই টাকা দিতে না পারার কারণে দেড় বছর পর প্রতিশোধ নেয় অভিযুক্ত।